Publication: Magyar Közlöny
Issue: MK-2006-26 (Year: 2006, Number: 26)
Era: 2004-2010
Section: A Legfelsõbb Bíróság Pf.XI. tanácsa a bíróságok szervezetérõl és igazgatásáról szóló 1997. évi LXVI. törvény
Paragraph Index: 1433

(1) bekezdése alapján az elsõfokú bíróság ítéletét hatályon kívül helyezte és a Pp. 157. § a) pontja alapján – visszautalva a Pp. 130. §-a (1) bekezdésének b) pontjára – a pert megszüntette. Indokolásában kifejtette még, hogy fellebbezés alapján eljárva döntött a per megszüntetésérõl, de azt elsõként tette, mert ezt az elsõfokú bíróság elmulasztotta. A fellebbezés csak akkor kizárt, ha a másodfokú bíróság az elsõfokú bíróság végzése elleni fellebbezést bírál el, illetõleg, ha a másodfokú bíróság végzésével, azonos tartalommal az elsõfokú bíróság eleve nem dönthetett (pl. 252. §). A másodfokú bíróság végzése ellen az alperes fellebbezést terjesztett elõ. Az indítványozó tanács el kíván térni a Legfelsõbb Bíróság Pf.IV.24.666/2004/2. szám alatt hozott végzésében elfoglalt állásponttól, amely a másodfokon hozott végzés ellen elõterjesztett fellebbezést annak alapján bírált el, hogy a másodfokú bíróság nem egy elsõfokon hozott pert megszüntetõ végzést bírált felül, hanem a per megszüntetése tárgyában elõször hozott határozatot. II. A jogegységi tanács nem nyilvános ülésén a legfõbb ügyész képviselõje kifejtette, hogy az indítványozó tanáccsal egyezõen indokoltnak tartja annak kimondását jogegységi határozatban, hogy a másodfokú eljárásban a Pp. 251. §-ának (1) bekezdése alapján hozott pert megszüntetõ végzés a Pp. 233/A. §-a alapján fellebbezéssel nem támadható. Álláspontja szerint a Pp. 251. §-a (1) bekezdésének rendelkezését egységesen kell értelmezni, a per megszüntetésérõl és az elsõfokú ítélet hatályon kívül helyezésérõl szóló rendelkezéseket nem lehet különválasztani és a per megszüntetésére vonatkozó rendelkezéssel szemben biztosítani a fellebbezés lehetõségét. Az elsõfokú ítéletet hatályon kívül helyezõ és a pert megszüntetõ végzést az elsõfokú bíróság a Pp. 251. §-ának (1) bekezdése alapján nem hozhat, ezért a Pp. 233/A. §-a alapján a másodfokú eljárásban hozott permegszüntetõ végzés ellen fellebbezésre nincs lehetõség. Az eltérésre okot adó végzésben kifejtett álláspont elfogadása – indokolatlanul – a jogorvoslati fórumok növekedésével járna, az elsõfokú érdemi döntés elleni fellebbezés mellett lehetõvé tenné a másodfokú eljárásban hozott permegszüntetõ végzés elleni fellebbezést. A „harmadfokon hozott döntés” ellen – kivéve, ha azt a Legfelsõbb Bíróság hozta – a 2005. évi CXXX. törvénnyel

Source: https://magyarkozlony.hu/hivatalos-lapok/1455443237101f3a08cc59bc90aab19e03cf15df/dokumentumok/551a7aed72d20261de88f1e8e3e4012f46428e77/letoltes